b'\n_START_ARTICLE_\nFrederiksberg Sv\xc3\xb8mmehal\n_START_PARAGRAPH_\nFrederiksberg Sv\xc3\xb8mmehal ligger p\xc3\xa5 Helgesvej p\xc3\xa5 Frederiksberg. Funkisbygningen er tegnet af arkitekten A.S. Lauritzen og opf\xc3\xb8rt 1931-1934. _NEWLINE_Vilhelm Lundstr\xc3\xb8m udf\xc3\xb8rte 1933-1937 store mosaikudsmykninger til sv\xc3\xb8mmehallen (med forarbejder i Viborghallen). Mosaikkerne, som blev sk\xc3\xa6nket af Ny Carlsbergfondet, er et hovedv\xc3\xa6rk i dansk monumentalkunst. De er placeret med et i hvert hj\xc3\xb8rne af den store hal og et p\xc3\xa5 endev\xc3\xa6ggen i den lille hal. _NEWLINE_I 1934 skabte Aage Sikker Hansen en kendt badeplakat til Frederiksberg Sv\xc3\xb8mmehal. _NEWLINE_En vandrutschebane, med elektronisk tidstagning, p\xc3\xa5 105 meter er Danmarks l\xc3\xa6ngste indend\xc3\xb8rs vandrutschebane. _NEWLINE_Sv\xc3\xb8mmehallen har \xc3\xa5rligt 5-600.000 bes\xc3\xb8gende_NEWLINE_Sv\xc3\xb8mmehallen ligger i Sv\xc3\xb8mmehalskvarteret ved Aksel M\xc3\xb8llers Have. Her l\xc3\xa5 tidligere De Classenske Boliger._NEWLINE_Aksel M\xc3\xb8llers Have Station og Metronomen kommer til at ligge ved siden af hinanden.'